**«Үздік жас маман- 2022» мектепішілік байқауының сценарииі.**

**І Жүргізуші**:- Қайырлы күн, ұстаздар және жас мамандар!  
**ІІ Жүргізуші**:- «Үздік жас маман-2022 » жас мамандар сайысына қош келдіңіздер!  
**І Жүргізуші**:   
«Мұғалім - тәуелсіз мемлекетіміздің болашағын қалап жатқан маман. Өйткені, ел болашағының кілті - бүгінгі жас ұрпақтың қолында. Жас ұрпақтың тағдыры олардың бойына білім мен ізгілік нұрын себуші - ұстаздардың қолында.  
**ІІ жүргізуші**:  
Ұстаз кім? Ұстаздық не? Ұғамын ба,  
Әлде ол қарапайым мұғалім ба?  
Беттерін ұстаз дастан парақтасаң,  
Жанымды толтырады бұла мұңға.  
**І жүргізуші**:  
Ұстаз! Ол - ақыл ойдың кені емес пе?  
Көш бастар замананың ері емес пе?  
Жатталып кейінгіге хаты қалған,  
Ұстаз ол - күллі әлемнің нұры емес пе?  
**ІІ жүргізуші**:  
Осы орайда ұстаздықты жүрек қалауымен таңдап, жоғары оқу орындарын ойдағыдай аяқтап, ортамызға келіп еңбек жолын жаңа ғана бастап жатқан жас мамандарға қадамдарың құтты, еңбек жолдарың сәтті болсын деген тілек білдіреміз.  
**І жүргізуші**:  
«Жас маман деген кім?  
Ж - жігерлі  
А - алғыр  
С - сұлу да сымбатты  
М - мақсаткер  
А - айтқанды екі етпейтін  
М - мінезі жайсаң  
А - арманшыл  
Н - насихатты тез қабылдайтын жас мамандарды ортаға шақырамыз.  
**ІІ жүргізуші:**Уан, ту, сри деп үйреткен  
Ағылшын тілінде сөйлеткен  
Алтынай, Айсулу ортамызда  
Бақытын тауып жүр еңбекпен.  
І жүргізуші: ағылшын тілі пәнінің мұғалімі Даниярова Айсулу Даниярқызы  
Ұстанымы: «Шыдаудың өзі ащы болса да, жемісі тәтті.»  
Тәлімгерлері:  Мухтарова Алма Кадыржановна

Ағылшын тілі пән мұғалімі Серікова Алтынай Қайратқызы

Ұстанымы: «Ұстазы биіктің ұстамы биік»

Тәлімгері: Нысанбаева Айгүл Болатқызы   
**ІІ жүргізуші**:  
Географиядан сабақ бересің.  
Құтты болсын қадамың  
Алмас саған сәт – сапар

Зерттей бер табиғат тынысын.

**І жүргізуші**:  
Тоболов Алмас Тлегенович **– география**  пәні мұғалімі  
Ұстанымы: «Еңбек етсең ерінбей , тояды қарның тіленбей .»  
Тәлімгері:  **Сұлтанов Қабдрахман Қабдікәрімұлы**

**ІІ жүргізуші**:  
Шешендікке баулытып  
Орыс тілді сүйгізген  
Наргиздай қызыңыз  
Танысыңыз, біліңіз.  
**І жүргізуші**:  
Жедилканова Наргиз Нұрлановна - орыс тілі мен әдебиеті пәнінің мұғаліміҰстанымы: Еңбек- бәрін де жеңбек

Тәлімгері: **Бобжикова Жанат Жолмагамбетовна**

**ІІ жүргізуші**:  
Спортты серік еткен өн бойларына,  
Жеті өнерді жинаған өз қолдарына  
Сабырлы да, салмақты біздің Шынғыс  
Шығады әлі талай биік шыңдарға.  
**І жүргізуші:**  
**Рамазанов Шынғыс Жуматаевич** - дене шынықтыру пәнінің мұғалімі  
Ұстанымы: «Болашақ бүгіннен басталады.»  
Тәлімгері: **Калиев Самат Каратевич**

**ІІ жүргізуші:**

**Қазақ тілі мұғалімі көрікті,**

**Бар өнерді өз бойына жиыпты**

**Құралайдай сұлу бар ма мектепте**

**Сабақ беру ісі оның сүйікті**

**Утелина Құралай Тойкеновна**

**Ұстанымы: «Ұстаздық еткен жалықпас, үйретуден балаға»**

**Тәлімгері: Алшимбаева Саулеш Абишкановна**

І жүргізуші:

«Баталы жан арымас...» дегендей жас мамандардың кәсіптік жолына, бүгінгі басталған сайыстың сәтті өтуіне ақжолтай тілек, ақ батасымен ортаға мектеп директоры Мирамова Жұмабике Жұмабековнаны шақырамыз.  
**І жүргізуші**:  
Жас мамандар толқып тұрған болар, олай болса жастарды кезегін білу үшін жетон алуға ортаға шықарымыз (жетон алады)  
**ІІ жүргізуші**:  
Шын жүйріктер сыналады жарыста,  
Жарыстың ба, орта жолда қалыспа!  
Әділқазы бағалайды сіздерді,  
Жеңіс мәре жақын ба, әлде алыс па?  
Ендеше сіздердің өнерлеріңізді бағалап отыратын әділқазы мүшелерімен таныс болыңыздар.

**І жүргізуші:**

Математика пән мұғалімі – Төлебай Гүлжанат Өмірзаққызы

Мектептің кәсіподақ төрайымы – Серикова Айзада Алданышқызы

,,,,,,,

**2.Жүргізуші:** Сайысымызды бастамас бұрын байқаудың кезеңдерімен таныстырып кетейік.

**Бірінші - Таныстыру сайысы**

Бұл сайыста байқауға қатысушы өзі туралы және өзінің қызмет атқаратын ұжымын қызықты етіп таныстырады. Бұл сайыс қатысушының қалаған түрінде жүргізіледі*(қатысушы ән айту, өлең оқу, т.б өзінің ізденісіне байланысты таныстыруына болады)*және ұзақтығы 5 минуттан аспауы тиіс.

**1.Жүргізуші:**

**Екінші «Өнерлінің өрісі кең»**

Бұл сайыстың мақсаты қатысушының шығармашылық қабілетін, өнерге бейімділігін ашу. Сайыскер өз қалауына қарай ән айтуы, би билеуі, көркем сөз оқуы, юмор немесе ерекше жанрлар арқылы өз өнері мен шығармашылық қабілетін көрсетеді (ұзақтығы 3-5 минут).

**2.Жүргізуші:**

**Үшінші «21ғасыр мұғалімі »**

Үй тапырмасы мұғалімдер 21 ғасыр мұғалімінің моделін қағазда не болмаса презентация түрінде, немесе макетте көрсетуі керек.

**1.Жүргізуші:**

**Төртінші «Мамандығым – мақтанышым» кәсіби сайысы**

1. Бұл кәсіптің қасиетін, мағынасын ашатын болғандықтан негізгі сайыс. Мұғалімдер ситуациялық сұрақтарға жауап беруі керек.

Б. Ситуациялық тапсырма.

**2.Жүргізуші:**

**Бесінші Қорытындылау кезеңі.**

**1.Жүргізуші:**Арыстандай айбатты,  
Жолбарыстай қайратты,  
Қырандай күшті қанатты,  
Мен жастарға сенемін –   деп , жетпеген жеңісіне, орындай алмаған арманына, артында қалған жастардың жететініне нық сенім білдіріп Мағжан Жұмабаев айтып кеткен. Сол сенімді сөзбен емес, іспен көрсететін жастарымыз енді.

**2.Жүргізуші:** «Сәлем – сөздің басы» дегендей сайыскерлеріміз өздерін-өзі таныстыруға кезек берейік.

Ескеріледі:- Мазмұны  
- Көрерменге әсер етуі  
- Орындау шеберлігі  
- эмоционалдығы  
  
**Таныстыру кезеңі**

**1.Жүргізуші:**Жас мұраты білім, тәлім талабы.  
Өнер, оқу – жастық қару жарағы – демекші бүгінгі сайысқа  
қойылатын екінші  шарт өз өнерін көрсету. Жас мамандардың өнерін тамашалайық.

1 Жүргізуші: Өнер көкке жеткізер  
Өнер болса қолыңда  
Өнершінің ырысы  
Жарқырап жатар жолында.  
2 Жүргізуші:  
Келесі кезекте өнер сайысы:  
Ескеріледі: - Орындау шеберлігі  
- Образдылығы  
- Шынайылығы  
- Көрерменді баурап алуы  
**«Өнерлінің өрісі кең»**

**(өнер көрсетіп болғасын)**

Өнер менен білімде,  
Әркімнің өз жолы бар.  
Сайысарлық бүгінде,  
Өзіндік дара үні бар,- дегендей әділқазы төрелерге кімнің өнерлері ұнады екен, қане көрейік.(өнер сайысының бағаларын айту)

**2.Жүргізуші:** Осындай тапқыр достар кез-келген де,  
Жетсін-ау, жарыстарда жеңгенге не?  
Қарсылас болғанменен, құрбысыңдар.  
Тілейміз ізгі тілек сендерге де!- деп құрметті қауым! Сынға түскелі отырған жас ұстаздарға тағы да қошемет көрсетіп қоялық.

**1.Жүргізуші:**

**«21 ғасы мұғалімінің бейнесі»**Бұл сайыс модель жасау арқылы қатысушының білім деңгейін, кәсіптік біліктілігін, ой-өрісін тексеру мақсатында өтеді.

Олай болса бірініші қатысушыны шақырамыз.

**1.Жүргізуші:**

«Талпынған бала, талпынған құстай,  
Құмары қанбас, аспанға ұшпай», - деп бабаларымыз дәл тауып айтқан.  
Қазір ХХІ ғасырда ең бірінші орынға білім қойылды. Ұрпақ тәрбиесі мен оларға сапалы білім беру ұстазға байланысты. «Ұяда не көрсең, ұшқанда соны ілерсің» дегендей өнегелі ұстаздан білімді шәкірт шығатыны сөзсіз. Біз тек біліммен ғана алға жылжимыз. Ал сол білім нәрін беруші – ҰСТАЗ. Ендеше келесі бөлімде қатысушы жас ұстаздар

**Жедел сұрақтарға жауап беру**

**2.Жүргізуші:**

**«Мамандығым – мақтанышым» кәсіби сайысы**

Бұл кәсіптің қасиетін, мағынасын ашатын болғандықтан негізгі сайыс..

**1.Жүргізуші:** Сынып ұжымымен, жалпы баламен жұмыс жасау барысында кездескен психологиялық жағдаяттардан шығу тапқырлығы мен ақылдылығын сынайтын сәт те келіп жетті.

Ескеріледі: - Жағдайды шешу шеберлігі  
- Педагогикалық - психологиялық сауаттылығы  
- Түсінікті баяндауы  
- Жедел әрі нақты жауап беруі  
- Өзіне, жауабына сенімділігі

Қане достар пікірлесіп қарайық,  
Қилы - қилы ойды ортаға салайық.  
Сан - салалы асыл ойлар тоғысып,  
Толғандырған жайды шешіп алайық.  
  
Талас тусын жарқын ойлар жарқылдап,  
Шағылыссын найзағайдай шартылдап.  
Бойда қайрат, алда арман шақырған,  
Қолдан әсем жалын атқан жастық шақ – дегендей сайысымыздың келесі кезеңін бастайық. Ойлануға 2 минут.)  
**Педагогикалық жағдаят**  
**Ситуациялық сұрақтар**:  
1. Сіз сабақты слайд түрінде дайындап келдіңіз. Оны бір оқушы интерактивті тақтаны қосамын деп жүргенде бәрін өшіріп алады, не істер едіңіз?  
2. Үй жұмысын тексеру үшін дәптер жинап алдыңыз. Бір оқушы дәптеріне сіздің суретіңізді салып мазақ етіп жазып қойған. Не істер едіңіз?  
3. Бір оқушыға мықтап ұрысып алдыңыз. Ал ол үйіне барып апай басымнан ұрды деп арыз айтып, ата – анасын ертіп әкелді. Сіздің әрекетіңіз қандай?  
4. Сіз сыртқа шығып кеткен кезде бір бұзық оқушы сөмкеңе бақа салып қояды. Сіз білмей сумкаңызды ашып қалған кездегі жағдай. Не істер едіңіз?  
5. Сізді бір жоғарғы кластың оқушысы ұнатып қалғанын айтып, дос болуға шақырады, не істер едіңіз?  
6. Мұғалім сабаққа кірген кезде, тақтадан өзінің карикатурасын көреді. Балалардың ойынша мұғалім кінәлі оқушыны іздеп, сабақ өткізбейді. Не істеу керек?  
7. Сіз жаңа сабақ түсіндіріп жатырсыз, бір оқушы сізге сабақ түсіндіруге мұрша бермейді. Сіз оқушыға  тыныш отыр дедіңіз , оқушы тыңдамады. Не істеу керек?

8 «Аманжол үнемі сабаққа ұқыпсыз келеді, шашы өскен, киімі үтектелмеген, бірақ осы түріне қарамастан үнемі сабаққа дайындалып келуге тырысады. Оқушылар арасында ешқандай доспары да жоқ,ешқіммен араласпай өз бетімен жүреді.» Сіздің іс-әрекетіңіз, қандай жұмыс түрлерін жүргізер едіңіз?

  9«Сіздің сыныбыңыздағы оқушының отбасылық жағдайына байланысты ата-аналарымен қарам-қатынасы өте төмен. Бәлкім сол себептен сіздің оқушыңыз үнемі үйіне бармай мактепте жүреді немесе көшеде қаңғыбастыққа салынады. Араласып жүретін ортасындағы оқушыларда лайықты емес. Ата-анасының тарапынан қажет етпейтіндей қатынас байқалады.» Сіздің іс-әрекетіңіз**?**

10 «Сіздің сыныбыңыздағы Айнұр белгісіз жағдайда өзіне-өзі кол көтеріп, «суицидке» бейімділік көрсетті» Сіз осы оқушымен қалай жұмыс жұргізесі, және сіздің осдан кейінгі атқаратын жұмыстарыңыз қандай болмақ.

**1.Жүргізуші:**

Тәуелсіздік таңы сендер, білемін,  
Болашаққа бар білімін берерін  
Барыс текті жастар ғана келешек,  
Жалындатып биік шыңда жүретін  
деп сайысты аяқтамас бұрын әділ қазылар алқасын ортаға шақырып, жеңімпазды анықтайық.

**2.Жүргізуші:**

Ұшқыр ойға серік болсын шеберлік,  
Сөз кезегін әділ қазыларға берейік.  
Арамызда білімді достар көп екен,  
Солардың біз нәтижесін көрейік. – деп бүгінгі сайысымыздың да өз шешімдерін шығарғанша «ән - шашуға» кезек берейік.

**1.Жүргізуші: би.**

Арманға алда күткен асығамыз.  
Біз қалай толқын атпай басылармыз.  
Ұстаздар сайысының соңғы сөзін,  
Естігенше біз енді асығамыз.  
Сайысты қорытындылап оза шауып алға суырылып шыққан ұстаздың есімін бірге білейік. Сол үшін әділ қазы алқаларына сөз кезегін береміз.

**Жүргізуші:**ХХІ ғасыр – Білім ғасыры. Ендеше ғасырдың сайысынан қалмайық. Еңсесі биік егеменді еліміздің адалдықты ту еткен алғыр ойлы, адал азамат ұл - қыздарына саналы тәрбие, сапалы білім беруде шаршамай, талмай еңбек етіп, еңбектеріңіздің жемісін көре беріңіздер. Біз сіздермен қоштаспаймыз, келесі кездескенше күн нұрлы болсын! – дейміз.

**Бірінші - Таныстыру сайысы**

Бұл сайыста байқауға қатысушы өзі туралы және өзінің қызмет атқаратын ұжымын қызықты етіп таныстырады. Бұл сайыс қатысушының қалаған түрінде жүргізіледі*(қатысушы ән айту, өлең оқу, т.б өзінің ізденісіне байланысты таныстыруына болады)*және ұзақтығы 5 минуттан аспауы тиіс.

**Екінші «Өнерлінің өрісі кең»**

Бұл сайыстың мақсаты қатысушының шығармашылық қабілетін, өнерге бейімділігін ашу. Сайыскер өз қалауына қарай ән айтуы, би билеуі, көркем сөз оқуы, юмор немесе ерекше жанрлар арқылы өз өнері мен шығармашылық қабілетін көрсетеді (ұзақтығы 3-5 минут).

**Үшінші «Білікті маман – Ел тірегі»**

Бұл сайыс жекелеген мамандықтар негізінде сұрақ-жауап арқылы қатысушының білім деңгейін, кәсіптік біліктілігін, ой-өрісін тексеру мақсатында өтеді.

А. Белгілі бір тақырыпқа сабақ жоспарын құру

Б. Жедел сұрақтарға жауап беру

**Төртінші «Мамандығым – мақтанышым» кәсіби сайысы**

1. Бұл кәсіптің қасиетін, мағынасын ашатын болғандықтан негізгі сайыс. Қатысушы өз мамандығы туралы, оның өмірдегі мәні мен қажеттілігін дәйекті негіздермен дәлелдейді:

**А.**  Презентация «Менің педагогикалық қызметім»

Б. Ситуациялық тапсырма.